Setu amañ ur skeudenn hag a blij din horrol èl ma lâront du-hont. Gwelet a reer, uhel-uhel a-dreist hor pennoù, ur  gogusenn vras ha lan a nerzh. Santet e vez emañ an aer é krapout en he c'hreiz, gwelet e vez splann he c'hoef d'ar lein, doc'h en em astenn. Ar c'houmoul d'an dias anezhi a zo é vourbouilhat hardizh. Ha, tro-ha-tro, an oabl glas ha dizolo. Gelloudus e hañval bout ar gogusenn, ur bam, ha bev-kel !! Setu just a-walc'h ar pezh a blij din get seurt kogus: bev int, chañj a reont, ha gwall ziaes e vez gouiet petra e taint da vout, doc'h peseurt tu e skoint... pa vezer er menezioù e vez aesoc'h o heuliiñ a bell, mes  dija dre-mañ e c'heller kavout berr é sellet doc'hte. Dre-mañ, e-kostez ar mor, ne vez ket ker lies-se kumulonimbused (ma, marse muioc'h ar blez-mañ...), arabat kuzhat ho plijadur p'o gwelit, neuze, memes ma strimpont ur bannig dour àrnoc'h goude...    Evit tapout ur skeudenn splannoc'h ha brasoc'h: Cumulonimbus.jpg